Toshkent viloyati shahar va tumanlari bo‘yicha «yashil», «qizil» va «sariq» hududlar belgilandi

Toshkent viloyati shahar va tumanlari bo‘yicha yashil, qizil va sariq hududlar belgilandi. Bu haqda viloyat hokimligi axborot xizmati xabar berdi.
Qayd etilishicha, «qizil» (oxirgi 14 kun ichida koronavirus infeksiyasiga chalingan shaxslar aniqlangan) hududlar ro‘yxatidan Yangiyo‘l shahri, Oqqo‘rg‘on tumani, Zangiota tumani, Parkent tumani, Yangiyo‘l tumani joy oldi.
«Qizil» hududlarda qaysi faoliyat turlariga ruxsat berilishi ma'lum qilindi
«Sariq» (oxirgi 14 kun davomida koronavirus infeksiyasiga chalingan shaxslar aniqlanmagan, biroq ushbu kasallikka chalingan va davolanayotgan shaxslar mavjud bo‘lgan) hududlar: Angren shahri, Chirchiq shahri, Bekobod tumani, Qibray tumani, Quyi Chirchiq tumani, O‘rta Chirchiq tumani, Chinoz tumani, Yuqori Chirchiq tumani, Toshkent tumani.
Taksi, sartaroshxona va savdo majmualari. «Sariq» hududlarda ishlashga ruxsat berilgan sohalar uchun shartlar belgilandi
«Yashil» (koronavirus infeksiyasiga chalingan shaxslar aniqlanmagan yoki aniqlangan shaxslar to‘liq sog‘aygan) hududlar: Olmaliq shahar, Ohangaron shahar, Bekobod shahri, Nurafshon shahri, Ohangaron tumani, Bo‘stonliq tumani, Bo‘ka tumani, Piskent tumani.
«Yashil» hududlarda istirohat bog‘lari ham ochiladi. Barcha hududlarda niqob taqish majburiyligicha qoladi